钦定古今图书集成/明伦汇编/氏族典/第165卷 > 《廖用贤尚友录》 > 安惇
## 钦定古今图书集成/明伦汇编/氏族典/第165卷 > 《廖用贤尚友录》 > 安惇

按《宋史安惇传》：“惇字处厚，广安军人。上舍及第，调成
都府教授。上书论学制，召对，擢监察御史。哲宗初政，
许察官言事。谏议大夫孙觉请汰其不可者。诏刘摰
推择，罢惇为利州路转运判官，历夔州、湖北、江东三
路。绍圣初，诏为国子司业，三迁谏议大夫。章惇、蔡卞
造同文谤狱，使蔡京与惇杂治，二人，肆其忮心。迁御”
史中丞。刘后之受册也，百官仗卫陈于大庭。是日，天
气清晏，惇巍立班中，倡言曰：“今日之事，上当天心，下洽人望。”朝士皆笑其奸佞。又鞫邹浩事，被祸者七八
百人，天下怨疾，为二蔡、二惇之谣。徽宗雅恶之，乃以
宝文阁待制知润州，寻放归田里。蔡京为相，复拜工
部侍郎、兵部尚书。崇宁初，同知枢密院，卒，赠特进。长
子郊，后坐指斥诛，流其次子邦于涪，而追贬惇单州
团练副使，其祀遂绝。人以为“惇平生数陷忠良之报”
云。